Consello Xeral de Arán

miniatura|Carlos Barrera, o terceiro síndico de Arán.O Consello Xeral de Arán (en aranés: Conselh Generau d'Aran) é o órgano de goberno autónomo do Val de Arán. Constituíuse oficialmente tralas eleccións de 1991 e está formado por 13 membros. Segundo a Lei 16/1990 do 13 de xullo (DOGC 1326 de 3 de agosto) sobre o réxime especial do Val de Arán, está integrado polo Síndico de Arán (Sindic), polos Conselleiros Xerais (Conselhers Generaus) que funcionan en Pleno e pola Comisión de auditores de Contas (Comission d'Auditors de Compdes).

 Circunscricións 
O Val de Arán divídese en seis circunscricións, correspondentes aos seis terçons históricos. O Consello Xeral está integrado por 13 membros elixidos por cada unha destas circunscricións do seguinte xeito:

 Pujòlo: 2 membros.
 Arties e Garòs: 2 membros.
 Castièro: 4 membros.
 Marcatosa: 1 membro.
 Irissa: 1 membro.
 Quate Lòcs: 3 membros.

A elección directa dos conselleiros xerais, convocada por decreto autonómico, realízase de acordo coa lexislación electoral vixente, mediante listas pechadas e segundo o sistema D'Hondt.

 Competencias 
O Consello Xeral de Arán ten competencia plena en todo o que faga referencia ó fomento e ó ensino do aranés e da súa cultura, de acordo coas normas de carácter xeral vixentes en toda Cataluña no campo da política lingüística e educativa. Ademais, a Generalitat ten que ceder ó Consello Xeral competencias e servizos polo menos sobre as seguintes materias:
 Ensino.
 Cultura.
 Sanidade.
 Servizos sociais.
 Ordenación do territorio e urbanismo.
 Turismo.
 Protección, conservación e administración do seu patrimonio histórico artístico.
 Protección da natureza, montaña e vías forestais.
 Agricultura, gandería, pesca, caza e aproveitamento dos recursos forestais.
 Salvamento e extinción de incendios.
 Xuventude.
 Lecer e tempo libre.
 Deportes.
 Medio ambiente.
 Recollida e tratamento de residuos sólidos.
 Salubridade pública.
 Estradas locais.
 Transporte interior de viaxeiros.
 Artesanía.

Ademais, correspóndenlle as facultades que a lexislación da Generalitat recoñeza ás comarcas en relación coas actividades e servizos de competencia municipal, a asistencia ós municipios e a cooperación con estes, a planificación territorial e as actuacións especiais de montaña. O Consello Xeral exerce tamén as competencias que lle delega ou lle asigna a Administración da Generalitat de acordo co que establece a lexislación do réxime local.
O financiamento das competencias se fará con
 Ingresos de dereito privado.
 Taxas pola prestación de servizos e a realización de actividades da súa competencia.
 Contribucións especiais en impostos do Estado e da Generalitat establecidas a favor das entidades comarcais.
 Subvencións e outros ingresos de dereito público.
 Ingresos procedentes de operacións de crédito.
 Ingresos que se deriven dos acordos de cooperación establecidos coa Generalitat.
 Multas.
 Outros que se poidan establecer.

Tamén corresponden ó Consello Xeral participacións nos ingresos provinciais cando se asuman as competencias da Deputación de Lleida e as contribucións dos municipios do Val de Arán.

En 1993 se lle asignou un 1,86% do total da dotación do FEDER, En 1999 lle foron transferidas competencias en educación (elaboración e produción de libros de texto e material didáctico en aranés, formación permanente do profesorado en lingua e cultura aranesa, auxiliares de conversación en aranés, actividades de implantación da reforma educativa e desenvolvemento en lingua aranesa, xestión dos servizos de comedor e transporte escolar e formación ocupacional) e servizos e funcións en materia de transporte interior de viaxeiros. En 2000 se lle transferiron competencias en sanidade e gandería e pesca e en 2003 en formación ocupacional no ámbito da escola de hostalería e servizos sociais.

 Composición 
Eleccións ao Consello Xeral de Arán Partido 1991 1995 1999 2003 2007 2011 2015 Convergéncia Democratica Aranesa - Partit Nacionalista Aranés (CDA) 7 7 9 7 6 7 7 Unitat d'Aran (UA) 6 4 2 5 6 5 5 Partit Renovador d'Arties-Garòs (PRAG)   1 1 1 1 1 Unió Popular Aranesa (UPA)   1     Unió Democràtica Aranesa (UDA)  2      Total 13 13 13 13 13 13 13

 Véxase tamén 
Ligazóns externas
Sitio web oficial

Categoría:Política de Cataluña
Categoría:Política do Val de Arán